Laucesa (upe)

Laucesa (lietuviešu: Laukesa, poļu: Łaukiesa, vācu: Lautze) ir Daugavas kreisā krasta pieteka, īsu gabalu arī Latvijas un Lietuvas robežupe, kas pamatā tek caur Augšdaugavas novada un Daugavpils pilsētas teritoriju. Upi šķērso Daugavpils—Viļņas dzelzceļš un autoceļš A13. Līdz 1866. gada pagastu reformai Laucesa bija robeža starp Aizlauces un Daugavpils draudzes novadiem.

 Upes raksturojums 
Iztek no Laucesas ezera uz Latvijas un Lietuvas robežas (pēc citiem avotiemLĢIA Vietvārdu datubāze — no Griežta ezera pie Zarasiem). Pēc iztekas 2 km garumā ir Latvijas un Lietuvas robežupe. Tek pa Augšzemes augstienes Laucesas pazeminājumu. Līdz Kumpotas ietekai upes gultne dabīga, stipri meandrēta, vidustece līdz Kalkūniem regulēta. Krasti mežaini, vietām purvaini. Ietek Daugavā Grīvā.

 Pietekas 
 Kreisā krasta 
 Medums, 
 Pakrāce, 
 Krastupe.

 Labā krasta 
 Grendze, 
 Kumpota, 
 Jāņupīte, 
 Zeļenka.

 Atsauces 

Kategorija:Augšdaugavas novada upes
Kategorija:Daugavpils upes
Kategorija:Latvijas robežupes
Kategorija:Lietuvas upes